CELEX: 31999D0507
Language: el
Date: 1999-07-26 00:00:00
Title: 1999/507/ΕΚ: Απόφαση της Επιτροπής, της 26ης Ιουλίου 1999, για ορισμένα σχέδια προστασίας όσον αφορά ορισμένα φρουτοφάγα χειρόπτερα, σκύλους και γάτες που προέρχονται από τη Μαλαισία (Χερσόνησο) και την Αυστραλία [κοινοποιηθείσα υπό τον αριθμό Ε(1999) 2467] (Κείμενο που παρουσιάζει ενδιαφέρον για τον ΕΟΧ)

Avis juridique important

|

31999D0507

1999/507/ΕΚ: Απόφαση της Επιτροπής, της 26ης Ιουλίου 1999, για ορισμένα σχέδια προστασίας όσον αφορά ορισμένα φρουτοφάγα χειρόπτερα, σκύλους και γάτες που προέρχονται από τη Μαλαισία (Χερσόνησο) και την Αυστραλία [κοινοποιηθείσα υπό τον αριθμό Ε(1999) 2467] (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 194 της 27/07/1999 σ. 0066 - 0067

ΑΠΟΦΑΣΗ ΤΗΣ ΕΠΙΤΡΟΠΗΣτης 26ης Ιουλίου 1999για ορισμένα σχέδια προστασίας όσον αφορά ορισμένα φρουτοφάγα χειρόπτερα, σκύλους και γάτες που προέρχονται από τη Μαλαισία (Χερσόνησο) και την Αυστραλία[κοινοποιηθείσα υπό τον αριθμό Ε(1999) 2467](Κείμενο που παρουσιάζει ενδιαφέρον για τον ΕΟΧ)(1999/507/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και για την τροποποίηση των οδηγιών 89/662/ΕΟΚ, 90/425/ΕΟΚ και 90/657/ΕΟΚ(1), όπως τροποποιήθηκε τελευταία από την οδηγία 96/43/ΕΚ(2), και ιδίως το άρθρο 18 παράγραφος 1,Εκτιμώντας:(1) ότι οι βασικοί όροι υγείας των ζώων τους οποίους πρέπει να πληρούν τα κράτη μέλη όταν εισάγουν από τρίτες χώρες σκύλους, γάτες και άλλα ζώα ευπαθή στη λύσσα θεσπίζονται στην οδηγία 92/65/ΕΟΚ του Συμβουλίου(3)· ότι, ωστόσο, δεν έχει εναρμονιστεί ακόμη το κτηνιατρικό πιστοποιητικό·(2) ότι εκδηλώθηκαν στον άνθρωπο θανατηφόρα κρούσματα της νόσου Hendra και της νόσου Nipah στην Αυστραλία και στη Μαλαισία, αντίστοιχα·(3) ότι φρουτοφάγα χειρόπτερα του είδους Pteropus θεωρούνται ο φυσικός ξενιστής του ιού της νόσου Hendra, και υπάρχουν ενδείξεις ότι αποτελούν παρακαταθήκη για τον ιό της νόσου Nipah· ότι, εντούτοις, τα θηλαστικά αυτά δεν εμφανίζουν κλινικά συμπτώματα της νόσου και ενδέχεται να προστατεύουν τον ιό όταν υπάρχουν αδρανοποιητικά αντισώματα·(4) ότι εισάγονται ενίοτε από τρίτες χώρες φρουτοφάγα χειρόπτερα· ότι, εν αναμονή κοινοτικών όρων για την υγεία των ζώων όσον αφορά τις εισαγωγές από τρίτες χώρες φρουτοφάγων χειρόπτερων, κρίνεται αναγκαίο να θεσπιστούν ορισμένα μέτρα προστασίας όσον αφορά τις ασθένειες Hendra και Nipah·(5) ότι η νόσος Hendra μπορεί να μεταδοθεί από γάτες, και σκύλους και γάτες που έχουν προσβληθεί από τη νόσο Nipah· ότι η έκθεση στους αντίστοιχους ιούς προκαλεί ορομετατροπή σε ζώα που νοσούν και βρίσκονται σε ανάρρωση, η οποία μπορεί να ανιχνευθεί με εργαστηριακές δοκιμές·(6) ότι η παρουσία αυτής της ζωονοτικής νόσου στις προαναφερόμενες χώρες είναι ικανή να αποτελέσει κίνδυνο για άτομα και ευπαθή ζώα στην Κοινότητα·(7) ότι είναι αναγκαίο να εκδοθούν μέτρα προστασίας σε κοινοτικό επίπεδο όσον αφορά τις εισαγωγές φρουτοφάγων χειρόπτερων, σκύλων και γατών από τη Μαλαισία (Χερσόνησο) και την Αυστραλία·(8) ότι η παρούσα απόφαση είναι σύμφωνη με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 11. Απαγορεύονται οι εισαγωγές φρουτοφάγων χειρόπτερων του είδους Pteropus από τη Μαλαισία (Χερσόνησο) και την Αυστραλία.2. Κατά παρέκκλιση της παραγράφου 1 και με την επιφύλαξη των διατάξεων της οδηγίας 92/65/ΕΟΚ, τα φρουτοφάγα χειρόπτερα του είδους Pteropus μπορούν να εισάγονται υπό τους ακόλουθους όρους:- τα ζώα πρέπει να προέρχονται από αποικίες αιχμάλωτων ζώων, και- τα ζώα πρέπει να έχουν απομονωθεί σε εγκαταστάσεις απομόνωσης για 60 ημέρες τουλάχιστον, και- τα ζώα πρέπει να έχουν υποβληθεί με αρνητικά αποτελέσματα σε οροεξουδετέρωση σε εγκεκριμένη δοκιμή ELISA για αντισώματα κατά των ιών της νόσου Hendra και Nipah, η οποία διεξήχθη σε εργαστήριο εγκεκριμένο γι' αυτές τις δοκιμές από τις αρμόδιες αρχές σε δείγματα αίματος που ελήφθησαν δύο φορές, σε χρονικό διάστημα 21 έως 30 ημερών, ενώ το δεύτερο δείγμα πρέπει να ληφθεί εντός δέκα ημερών από την εξαγωγή.Άρθρο 21. Απαγορεύονται οι εισαγωγές σκύλων και γατών από τη Μαλαισία (Χερσόνησο).2. Κατά παρέκκλιση της παραγράφου 1, οι σκύλοι και οι γάτες μπορούν να εισάγονται υπό τους ακόλουθους όρους:- τα ζώα δεν πρέπει να έχουν έλθει σε επαφή με χοίρους τουλάχιστον κατά τη διάρκεια των 60 ημερών πριν από την εξαγωγή, και- τα ζώα δεν πρέπει να έχουν διαμείνει σε εκμεταλλεύσεις, όπου κατά τη διάρκεια των προηγούμενων 60 ημερών έχουν διαπιστωθεί κρούσματα της νόσου Nipah, και- τα ζώα πρέπει να έχουν υποβληθεί με αρνητικό αποτέλεσμα σε δοκιμή δέσμευσης των IgM και IgG ELISA που διεξήχθη σε ένα εργαστήριο εγκεκριμένο από τις αρμόδιες κτηνιατρικές αρχές για δοκιμή αντισωμάτων κατά των ιών της νόσου Nipah σε δείγμα αίματος που ελήφθη εντός δέκα ημερών από την εξαγωγή.Άρθρο 31. Απαγορεύονται οι εισαγωγές γατών από την Αυστραλία.2. Κατά παρέκκλιση της παραγράφου 1, οι γάτες μπορούν να εισάγονται υπό τους ακόλουθους όρους:- τα ζώα δεν πρέπει να έχουν διαμείνει σε εκμεταλλεύσεις, όπου κατά τη διάρκεια των τελευταίων 60 ημερών έχουν διαπιστωθεί κρούσματα της νόσου Nipah, και- τα ζώα πρέπει να έχουν υποβληθεί με αρνητικό αποτέλεσμα σε δοκιμή δέσμευσης των IgM και IgG ELISA, η οποία διεξήχθη σε ένα εργαστήριο εγκεκριμένο από τις αρμόδιες κτηνιατρικές αρχές για δοκιμή αντισωμάτων κατά των ιών της νόσου Hendra σε δείγμα αίματος που ελήφθη εντός δέκα ημερών από την εξαγωγή.Άρθρο 4Τα κράτη μέλη τροποποιούν τα μέτρα που εφαρμόζουν έναντι της Μαλαισίας (Χερσόνησο) και της Αυστραλίας για να συμμορφωθούν με την παρούσα απόφαση.Τα κράτη μέλη ενημερώνουν την Επιτροπή.Άρθρο 5Η παρούσα απόφαση απευθύνεται στα κράτη μέλη.Βρυξέλλες, 26 Ιουλίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 268 της 24.9.1991, σ. 56.(2) ΕΕ L 162 της 1.7.1996, σ. 1.(3) ΕΕ L 268 της 14.9.1992, σ. 54.